सेरम द्वीप
सेरम (Seram या Ceram) इण्डोनेशिया के मालुकू द्वीपसमूह का एक द्वीप है। प्रशासनिक रूप से यह इण्डोनेशिया के मालुकू प्रान्त में स्थित है और उस प्रान्त का सबसे बड़ा द्वीप है। यह ऐतिहासिक व सांस्कृतिक रूप से महत्वपूर्ण आम्बोन द्वीप से उत्तर में स्थित है। द्वीप के मध्य में एक पर्वतमाला है जिसमें घने वनों से ढका, मालुकू द्वीपसमूह का सबसे ऊँचा पहाड़, बिनाइया पर्वत खड़ा है।